Umhverfislestin er farandsýning sem er haldin á vegum Vestfjarðastofu og fjallar um umhverfismál heimilanna á fjölbreyttan , fræðandi og skemmtilegan hátt . Þar gefst fólki tækifæri til að fræðast um stöðu loftslagsmála og annarra umhverfismála og hvaða aðgerða er þörf til að bregðast við . - Hvernig virka vindmyllur ? Á staðnum verður lítið reiðhjólaverkstæði og eru gestir hvattir til að taka með sér eigin hjól og fá aðstoð við viðgerð eða leiðbeiningar um viðhald . Matreiðslumeistari fræðir fólk hvernig hægt er að sporna gegn matarsóun og dýrindis diskósúpa verður á boðstólnum fyrir alla . Sýningin fellur undir áhersluverkefni Umhverfisvottunar Vestfjarða og er styrkt af Sóknaráætlun Vestfjarða Hönnuður sýningarinnar er Ásta Þórisdóttir , hönnuður og listgreinakennari á Hólmavík . Grafísk hönnun veggspjalda er eftir Áslaugu Baldursdóttur . Umhverfislestin var formlega opnuð af Sigurði Inga Jóhannssyni Samgöngu - og sveitarstjórnarráðherra laugardaginn 25. október á Hólmavík í kjölfar Fjórðungsþings Vestfirðinga . Næsta sýning verður á Patreksfirði á fimmtudaginn 31. Október frá kl. 16:00 til 20.00 í Félagsheimilinu á Patreksfirði Laugardaginn 2. Nóvember verður svo sýning á Ísafirði í Edinborgarhúsinu kl. 13:00 til 17:00